100-kroonine kullast meenemünt on pühendatud Eesti inimesele. Mündil on kujutatud inimese DNAst stiliseeritud lõik, mis kätkeb endas inimese pärilikkust. Meenemündi esiküljel on Eesti Vabariigi riigivapp ja aastaarv 2010. Mündi tagaküljel on nimiväärtus "100 KROONI". Mündi servale on vermitud sulami tähis Au 999,9. Kullast meenemündi on kujundanud Hannes Starkopf. Puhtast kullast (Au 999,9) proof kvaliteediga meenemünt kaalub 7,78 grammi ja selle läbimõõt on 22 mm. Müntide tiraaž on 7500 ja kuldmündi maksumus on 5010 krooni.